Document ID: 31995R0843

ΚΑΝΟΝΙΣΜΟΣ (ΕΚ) αριθ. 843/95 ΤΗΣ ΕΠΙΤΡΟΠΗΣ της 18ης Απριλίου 1995 για τροποποίηση του κανονισμού (ΕΟΚ) αριθ. 2210/93 όσον αφορά τις ανακοινώσεις που έχουν σχέση με την κοινή οργάνωση της αγοράς στον τομέα των προϊόντων της αλιείας και της υδατοκαλλιέργειας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως της αγοράς στον τομέα των προϊόντων της αλιείας και της υδατοκαλλιέργειας (1), όπως τροποποιήθηκε τελευταία από τον κανονισμό (ΕΚ) αριθ. 3318/94 (2), και ιδίως το άρθρο 10 παράγραφος 3 και το άρθρο 17 παράγραφος 4,
Εκτιμώντας:
ότι τα κοινοτικά καθεστώτα παρέμβασης που προβλέπονται στον κανονισμό (ΕΟΚ) αριθ. 3759/92 οδηγούν στην ανάγκη ύπαρξης τιμών που διαπιστώνονται στις αγορές χονδρικής πωλήσεως και στους αντιπροσωπευτικούς λιμένες της Κοινότητας 7
ότι πρέπει να τροποποιηθεί ο κατάλογος των αγορών και των λιμένων των κρατών μελών που θεωρούνται ως αντιπροσωπευτικοί για ένα συγκεκριμένο προϊόν 7
ότι το άρθρο 29 της πράξης προσχώρησης της Αυστρίας, της Φινλανδίας και της Σουηδίας, και ιδίως το τμήμα Χ του παραρτήματος Ι προβλέπει την προσαρμογή του καταλόγου των αγορών και των αντιπροσωπευτικών λιμένων για ορισμένα προϊόντα 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του παρόντος κανονισμού αντικαθιστά το παράρτημα Ι του κανονισμού (ΕΟΚ) αριθ. 2210/93 της Επιτροπής (3).
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Απριλίου 1995.

Labels: 12
2
15
6